{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Plana gospodarenja smeđim medvjedom u Republici Hrvatskoj"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Vela Helena","Plan gospodarenja smeđim medvjedom (Ursus arctos L.) u Republici Hrvatskoj","Molim vas ostavite životinje na miru!!!!\nRadije se pobrinite da ih zaštitite jer to je jedino ljudski i molim vas nemojte ništa kontrolirati. Bit ćete veliki ljudi jedino ako ih zaštitite, kako medvjede tako i ostale\n životinje!!!","Primljeno na znanje","Zahvaljujemo na komentaru."]
[2,"ŠIME VALIDŽIĆ","I. OPĆI DIO,\n1. Namjena plana","Smeđi medvjed je ugrožena vrsta i treba biti strogo zaštićena i ne treba ih ubijati.\nŽivotinje koje žive u svom izvornom prirodnom staništu imaju i ekološku i istinsku vrijednost i ne postoje samo zato da ih ljudi ubijaju. \nSmeđi medvjed nema prirodnih neprijatelja i nije prilagođen tome da ga ljudi ubijaju. Prirodni predatori ulove najslabije jedinke i time vrše pozitivnu selekciju a ljudski lovci ciljaju na najsnažnije jedinke i time vrše negativnu selekciju. Mladi medvjedi često postanu siročad nakon što im lovci ubiju majku.\nUmjesto lova puškama, smeđe medvjede treba 'loviti' fotoaparatima i kamerama. Treba razvijati ekološki turizam umjesto lovnog turizma.\nHrvatska je pokazala da može drugim državama poslužiti kao dobar primjer zaštite smeđih medvjeda i drugih izvornih životinjskih i biljnih vrsta i njihovih prirodnih staništa.","Primljeno na znanje","Zahvaljujemo na komentaru, ali želimo spomenuti da je smeđi medvjed osim što je na popisu divljači u Republici Hrvatskoj također i strogo zaštićena vrsta te se za istog provode sve mjere zaštite u skladu s nacionalnim i europskim zakonodavstvom. U skladu s navedenim propisima proizašla je i obveza donošenja ovakvog dokumenta, odnosno Plana gospodarenja, kojem je prvenstveno svrha održavanje zdrave i stabilne populaciju u granicama socijalnog kapaciteta staništa."]
[3,"Bojana Birač","I. OPĆI DIO,\n1. Namjena plana","Budući da je medvjed veličanstvena životinja, zaslužuje našu zaštitu i brigu, zaslužuje da mu dopustimo život, a ne da namTalijani dolaze plaćati sitan novac kako bi ovdje smjeli ubijati, između ostalih životinja i medvjede. \nIli Macola koji eto ima fetiš da drži medvjede u zatočeništvu kraj buke autoputa ali je pun para kao i ranije spomenuti Talijani pa može i on šta hoće raditi medvjedima. \nŽivim u samom staništu medvjeda i ovdje ljudi trepere od straha, ali ne od medvjeda, već od pijanih lovaca kojima nitko ne gospodari. Od napada medvjeda je i puno manja realna opasnost, prije će me upucati na 300 metara od dvorišta netko od izvršitelja gospodarenja\".\nNemojte molim vas lijepo uopće gospodariti i sve će biti uređeno baš kako treba, a ako ćete već gospodariti onda neka dio tog gospodarenja bude provedba već postojećih zakona o zaštiti životinja koji se ne provode, od Macole pa do psa na lancu kod susjeda.","Primljeno na znanje","Zahvaljujemo na komentaru, ali želimo spomenuti da je smeđi medvjed osim što je na popisu divljači u Republici Hrvatskoj također i strogo zaštićena vrsta te se za istog provode sve mjere zaštite u skladu s nacionalnim i europskim zakonodavstvom. U skladu s navedenim propisima proizašla je i obveza donošenja ovakvog dokumenta, odnosno Plana gospodarenja, kojem je prvenstveno svrha održavanje zdrave i stabilne populaciju u granicama socijalnog kapaciteta staništa."]
[4,"ŠIME VALIDŽIĆ","I. OPĆI DIO,\n3. Zakonska regulativa i propisi koji reguliraju problematiku medvjeda","Smeđi medvjed je ugrožena vrsta i treba biti strogo zaštićena i ne treba biti lovna vrsta.\nSmeđi medvjed nema prirodnih neprijatelja i nije prilagođen tome da ga ljudi ubijaju. Prirodni predatori ulove najslabije jedinke i time vrše pozitivnu selekciju a ljudski lovci ciljaju na najsnažnije jedinke i time vrše negativnu selekciju.\nUmjesto lova puškama, smeđe medvjede treba 'loviti' fotoaparatima i kamerama. Treba razvijati ekološki turizam umjesto lovnog turizma.\nTreba zabraniti trgovinu mesom, krznom i drugim medvjeđim proizvodima.","Prihvaćen","Zahvaljujemo na komentaru, ali želimo spomenuti da je smeđi medvjed osim što je na popisu divljači u Republici Hrvatskoj također i strogo zaštićena vrsta te se za istog provode sve mjere zaštite u skladu s nacionalnim i europskim zakonodavstvom. U skladu s navedenim propisima proizašla je i obveza donošenja ovakvog dokumenta, odnosno Plana gospodarenja, kojem je prvenstveno svrha održavanje zdrave i stabilne populaciju u granicama socijalnog kapaciteta staništa."]
[5,"ŠIME VALIDŽIĆ","III. GOSPODARENJE MEDVJEDOM,\n7. Zoniranje (i mogućnost širenja)","Trebalo bi izgraditi još koji 'zeleni most' da smeđi medvjedi i druge životinje mogu prelaziti autoceste.\nTreba tražiti da vlasti Republike Slovenije uklone žičanu ogradu na državnoj granici jer ona onemogućava kretanje i održavanje genetičke raznolikosti populacije i uzrokuje ozljede smeđim medvjedima (i drugim životinjama).","Primljeno na znanje","Zahvaljujemo na komentaru."]
[6,"BRANKO ĆURČIĆ","III. GOSPODARENJE MEDVJEDOM,\n11. Problematični medvjedi","Mislim da bi bilo uputno precizno odrediti parametar za definirati \"problematičnog medvjeda\" npr. Pojavljivanje medvjeda (ili tragova) na manje od 300m (?) od naselja smatra se \"problematično\" i treba ga dojaviti. Tako da i neupućeni lako mogu shvatiti kako moraju postupiti. I bio bi uputan jedan obrazac za dojavu tih podataka preko interneta, kao što je već lijepo uredjeno za potrage za jelenkom i strizibubom.","Primljeno na znanje","Zahvaljujemo na komentaru, a što se tiče izvješćivanja svakako ćemo pokušat u budućnosti pokrenuti određene nove načine obavještavanja o pojavi smeđeg medvjeda u naselju."]